**Kalaallisut allattariarsorluni soraarummeerneq 2021**



IKTIN aggusti 2021

Imarisai

[Siulequt 3](#_Toc79140296)

[Soraarummeerutit 4](#_Toc79140297)

[Nuna tamakkerlugu angusat 5](#_Toc79140298)

[Karakterit 5](#_Toc79140299)

[Ukiut ingerlanerini angusat 5](#_Toc79140300)

[Allatat agguataarneri (%-nngorlugit) 6](#_Toc79140301)

[Maluginiakkat 6](#_Toc79140302)

[Naggasiut 7](#_Toc79140303)

# Siulequt

Ukioq manna Ilinniarnertuunngorniarfinni kalaallisut allattariarsorluni soraarummeernerit maajip 25-anni ingerlanneqarput. Matumani nalunaarusiami soraarummeernerni angusat saqqummiunneqalerput.

Censorinut qujavunga, kajumissuseqarlutik aalajaallutillu piumaffigineqarnerminnik naammassinninneran-nut. Nuna tamakkerlugu ilitsoqqussaralugu kalaallisut oqaasillit 276-t allattariarsornermi soraarummeerput.

Eva Møller Thomassen

Kalaallisut atuartitsinermi siunnersorti

# Soraarummeerutit

Mappersakkami uani najoqqutat atorneqartut ilaatigut inuiattut imminullu qiviarnermik,

inuussutissarsiornermik, qallikkut atukkanik, kulturikkut aporaaffinnik naapiffinnillu

imaqarput. Ataatsimut qulequtsissagaanni qulequtarissagaluarpaat: **Imminut qiviarneq**.

*Qulequttat ilaat* ***ataaseq*** *allaaserissavat*

1. Qulequtaa: **Isumaliutissiissut**

Najoqqutaq misissoqqissaaruk.

Oqaatsit uku uniffigikkit isumaliutigalugillu: *”Hans Egedep eqqaassutissaa nuunneqarpat*

*imaluunniit sikup Eskimuup atia allanngortinneqarpat inuunera pitsaanerulissava?”*

2. Qulequtaa: **Airbus**

Najoqqutaq inuttanik pissusilersortitsineq qitiutillugu misissoqissaaruk.

Oqaaseqatigiit uku uniffigikkit isumaliutigalugillu: *“Aammaana tamaani susunga,*

*eqqarsarpunga.”*

3. Qulequtaa: **Ukiut 300-nngornerat**

Ukioq manna 2021-mi Hans Egedep tikinneranit ukiut 300-nngorput.

Najoqqutaq oqaatsit aallaavigalugit misissoqqissaaruk.

Oqalugiaammi siumut takorloorneqartut ilaat nalitsinni pissutsinut sanilliutikkit.

# Nuna tamakkerlugu angusat

Nuna tamakkerlugu kalaallisut ilitsoqqussaralugu oqaasilinni 276-it allattariarsorlutik soraarummeerput. Ukioq manna angusaq agguaqatigiissillugu 5,4-voq, ukiup siuliani angusaq 4,6-soq. Taamaalilluni ukioq manna angusat ataatsimut isigalugit qaffariarsimapput.

# Karakterit

Karakterit nuna tamakkerlugu imaapput:

|  |  |
| --- | --- |
| Karakteri | Amerlassusaat |
| 12 | 5 |
| 10 | 39 |
| 7 | 87 |
| 4 | 89 |
| 2 | 43 |
| 0 | 12 |
| -3 | 1 |

Karakteri annerpaaq 12, soraarummeertunit 276-nit tallimanit anguneqarpoq. Amerlanerpaappullu karak-terinik 7-mik 4-millu angusaqartut, tassa 7-mik karaktereqartut 87-upput 4-millu karaktereqartut 89-ullutik. 13-it angusinngitsoorput!

# Ukiut ingerlanerini angusat

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| 5,0 | 5,8 | 4,7 | 5,2 | 5,7 | 5,2 | 5,1 | 5,2 | 4,8 | 4,6 | 5,4 |

# Allatat agguataarneri (%-nngorlugit)

(Naatsorsuineq nalunaarsorneqartut malillugit kisitsineruvoq.)

**1: Isumaliutissiissut** agguaqatigiissillugu 5,4-mik karakterinnaffiuvoq

**2: Airbus** agguaqatigiissillugu 6,0-mik karakterinnaffiuvoq

**3: Ukiut 300-nngornerat** agguaqatigiissillugu 5,9-mik karakterinnaffiuvoq.

Allattut affangajaasa suliakkiut siulleq toqqarsimavaat. Suliakkiulli siulleq aamma tassaavoq karakteritigut appasinnerpaamik angusaqarfiusoq. Suliakkiut 2 angusarissaarfigineqarnerpaavoq, suliakkiullu kingulleq ikittuinnarnit allanneqarsimagaluarluni angusarissaarnerpaaffiup tulleraa.

# Maluginiakkat

Tusagassiuutilerineq sanngiiffigineqarpoq. Aviisini allaatigineqartut assigiinngitsut (genre) immikkoortissin-naasussavaat, soorlu nutaarsiassaq paasissutissiinersoq (nyhedsartikel), allattoq atuartussaminut isummer-sornersoq imaluunniit allattup atuartussat immisulli isummeqqullugit allannersoq (opinionsgenre). Isum-mersornernut tunngatillugu allattup apersorneqartulluunniit tunngavilersuisinnaassusia isiginiarneqartari-aqarpoq. Taamaattumik pingaarpoq *kina – kimut* allannersoq, kiisalu *suna siunertaralugu* allannersoq isigi-niassallugu. Pitsaasarporlu tunngavilersuutigineqartut allaaserinnittunit nalilersorneqaraangasa isummerfi-gineqaraangasaluunniit.

Allaatigisap suunera apeqqutaalluinnarluni, kiisalu allattup siunertaa apeqqutaalluinnarluni najoqqutaq mi-sissorneqartassaaq. Ilaatigut ilinniartut allataanni takussaasarpoq misissueqqissaarutinut aalajangersimasu-nut malinneqqissaarluni allaaserinnittut. Uani nutaarsiassanut misissueqqissaarutit allaatigisanut isummer-sortunut atorneqarsinnaasarput. Taamaaliornikkut allattup apersorneqartulluunniit isummersornermini tunngavilersuutigisai isiginiarneqaratillu, nalilerneqaratillu isummerfigineqarneq ajorput.

Misissueqqissaarutinik “naalagarsiorluni” malinneqqissaarlunilu allaaserinninnermi allaatigisap imarisaa ti-kinneqarneq ajorpoq, ilinniartorpassuit naammagiinnartarpaat misissueqqissaarut malillugu eqqumaffissat akiortoraangamikkit. Uani allaaserinnittup najoqqutap imaa tikinnagu misissueqqissaarutit naalagarisutut i-lersarpai allattutullu “aanngarluni”.

Ilaatigut aamma maluginiarnarpoq misissueqqissaarinermi suliakkiut iluamik paasinagu allaaserinninneq. Soorlu tamanna takuneqarsinnaavoq najoqqutami *Airbus*imi. Arlalitsigut inuttat pissusilersuutaat qitiutin-nagit misissuisoqarpoq, naak najoqqutami inuit pissusilersuutaat aallaavigalugit najoqqutaq misissoqqune-qaraluartoq, taamaaliornikkullu isumasiuineq annerusinnaagaluartoq (atuakkiortumuna suna ersersinnia-raa?) Kiisalu takorluukkanik misissueqqissaarinermi malunnarpoq amerlasuut *Airbus*imi atuakkiortoq oqa-luttuartorlu ataasiutikkaat, tassa oqaluttuartoq tassaatillugu Niviaq Korneliussen.

Suliakkiutit tamatigut *paasilluarnissaat tamakkerlugillu* suliarinissaat kaammaatuutigiuarneqaqqunarpoq.

Allaaserinnittuni amerlasuuni allamut saaqqajaaneq takussaavallaarpoq, oqaluttuareqqiinerlu inituallaar-tarluni. Oqaatsinik atorneqartunik misissuineq annikittarpoq, assersuutigalugu amerlasuut allapallaannar-tarput: “Oqaatsit ulluinnarpalaartut atorneqarput.”, “Oqaasersiat atorneqalaartarput”, “Assilianngortitsi-nertaqanngilaq”. Saaffiginneriaatsit asuli atorneqartarput iluamik nassuiarneqaratik kukkusumillu atorne-qartarlutik. Malunnartumik suleriaatsimik sungiussisimanissamik amigaateqarput.

Aammaarluni ukioq manna soraarummeertoqarpoq studieprojektitut ilusilimmik allassimasunik. Erseqqis-saatigiuarneqassaaq allattariarsorluni soraarummeerneq studieprojektilu assigiinngimmata. Amerlasuut saqqaliorlutik, imarisaasa allattorsimaffiliorlutik, fodnotelersuillutik najoqqutanullu allattorsimaffiliorlutik qulequtaaralersuillutillu allassimapput, taamaalillutillu piffissaq allannermut atugassaraluartik atulussinnar-paat, aammalu allattariarsorluni soraarummeerutit taama isikkoqartussaanngillat. Allattariarsorluni soraa-rummeerneq ataasiinnarmik qulequtaqartussaavoq, taannalu amerlanertigut aalajangeriigaasarpoq. Ass. **Isumaliutissiissut**

Allaaserinninnermi kissaatiginarportaaq allaaserisaq aallaqqaasiuteqarluni, qeqqaqarlunilu naggasiuteqar-tarnissaa. Maluginiarnarportaaq amerlasuut naggasiumminni imminnut nalilertartut: ~~“Isumaqarpunga suli-assaq pitsaasumik akillugu”.~~ Imminut nalilersorneq ilaassanngilaq.

Suli erseqqippoq soraarummeertut ilaanni kukkuneqangaatsiartumik allattarneq.

# Naggasiut

Ukioq manna kalaallisut ilitsoqqussaralugu allattariarsorluni soraarummeernermi agguaqatigiissillugu angusaq tassaavoq 5,4 siornamut 4,6-usumut naleqqiullugu qaffariaateqarsimalluni.

Soraarummeertunit 276-nit 13-it angusinngitsoorput. Tallimat karakterimik annerpaamik 12-mik karaktereqarput.